আবদুর রহমান ইবনে আবি বকর
আবদুর রহমান ইবনে আবু বকর (মৃত্যুঃ ৬৬৬) হলেন ইসলামের প্রথম খলিফা আবু বকর-এর বড় ছেলে। তার মায়ের নাম উম্মে রুম্মান বিনতে আমির ইবনে উয়াইমির ইবনে যুহাল ইবনে দাহমান। তিনি আয়িশার সহোদর ভাই ছিলেন।
রাশিদুন খিলাফত
মুহাম্মদ (সা) এর মৃত্যুর পর সাকিফাহ নামক স্থানে একটি সভা শুরু হয়। এ সভায় আবু বকর মুসলিমদের কর্তৃক খলিফা নির্বাচিত হন। সুন্নি মুসলিমদের বিশ্বাস অনুযায়ী খলিফা হলেন ইসলামি আইনের অধীনে শাসন করার জন্য নিযুক্ত একজন অস্থায়ী রাজনৈতিক নেতা। আইনের ব্যাখ্যা দেয়ার ভার মুজতাহিদ বা সম্মিলিতভাবে অবিহিত ওলামা নামক আইনবিদদের উপর বর্তায়। প্রথম চারজন খলিফাকে রাশিদুন বলা হয়। এর অর্থ সঠিক পথের উপর পরিচালিত কারণ বিশ্বাস অনুযায়ী তারা কুরআন ও মুহাম্মদ (সা) এর সুন্নাহ বা দৃষ্টান্ত সর্বক্ষেত্রে সঠিকভাবে অনুসরণ করেছেন।